CELEX: 32013D0261
Language: hu
Date: 2013-06-03 00:00:00
Title: 2013/261/EU: A Bizottság végrehajtási határozata ( 2013. június 3. ) a veszettség elleni vakcinák hatékonyságát figyelemmel kísérő szerológiai vizsgálatok elvégzésének egy Ukrajnában működő laboratórium számára történő engedélyezéséről (az értesítés a C(2013) 3193. számú dokumentummal történt)  EGT-vonatkozású szöveg

5.6.2013   
            
            
               HU
            
            
               Az Európai Unió Hivatalos Lapja
            
            
               L 152/50
            
         A BIZOTTSÁG VÉGREHAJTÁSI HATÁROZATA
   (2013. június 3.)
   a veszettség elleni vakcinák hatékonyságát figyelemmel kísérő szerológiai vizsgálatok elvégzésének egy Ukrajnában működő laboratórium számára történő engedélyezéséről
   (az értesítés a C(2013) 3193. számú dokumentummal történt)
   (EGT-vonatkozású szöveg)
   (2013/261/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatra (1) és különösen annak 3. cikke (2) bekezdésére,
   mivel:
   
               (1)
            
            
               A 2000/258/EK határozat a franciaországi Nancyban található Agence française de sécurité sanitaire des aliments (AFSSA) (amely 2010. július 1-jén épült be az Agence nationale de sécurité sanitaire de l’alimentation, de l’environnement et du travail, ANSES intézetbe) intézetet jelöli ki a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős intézetként.
            
         
               (2)
            
            
               Az említett határozat rendelkezései szerint az ANSES feladata, hogy dokumentálja a harmadik országokban működő laboratóriumokról a veszettség elleni vakcinák hatékonyságát figyelemmel kísérő szerológiai vizsgálatok elvégzésére való engedélyezésük céljából készült értékelést.
            
         
               (3)
            
            
               Az ANSES intézet 2012. szeptember 3-i, kedvezőtlen értékelést adó jelentése nyomán – a 2000/258/EK tanácsi határozatnak a veszettség elleni vakcinák hatékonyságát figyelemmel kísérő szerológiai vizsgálatokat végző laboratóriumok engedélyének fenntartásához szükséges jártassági vizsgálatok tekintetében történő végrehajtásáról szóló, 2010. augusztus 9-i 2010/436/EU bizottsági határozattal (2) összhangban – visszavonták a kijevi Központi Állami Állatorvosi Laboratórium számára a 2000/258/EK tanácsi határozat alapján 2006. január 30-án kiadott engedélyt.
            
         
               (4)
            
            
               Ukrajna illetékes hatósága a kijevi Központi Állami Állatorvosi Laboratórium újraengedélyezésére vonatkozó kérelmet nyújtott be, amelyet az ANSES intézet a laboratóriumról készült, 2013. március 6-i, kedvező értékelési jelentésével támasztott alá.
            
         
               (5)
            
            
               Ukrajna illetékes hatósága hivatalosan tájékoztatta a Bizottságot arról is, hogy a laboratórium neve megváltozott.
            
         
               (6)
            
            
               Az említett laboratórium számára ezért engedélyezni kell a veszettség elleni vakcinák hatékonyságát figyelemmel kísérő szerológiai vizsgálatok végzését kutyákon, macskákon és görényeken.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2000/258/EK határozat 3. cikke (2) bekezdésének megfelelően az alábbi laboratórium jogosult veszettség elleni vakcinák hatékonyságát figyelemmel kísérő szerológiai vizsgálatokat végezni kutyákon, macskákon és görényeken:
   
               Állami Labordiagnosztikai és Állat-egészségügyi Kutatóintézet
            
         
               30, Donetskaya st.,
            
         
               Kijev 03151
            
         
               Ukrajna
            
         2. cikk
   Ezt a határozatot 2013. június 15-től kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2013. június 3-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 79., 2000.3.30., 40. o.
   
      (2)  HL L 209., 2010.8.10., 19. o.